CELEX: 22012D0158
Language: sk
Date: 2012-09-28 00:00:00
Title: Rozhodnutie Spoločného výboru EHP č. 158/2012 z  28. septembra 2012 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

13.12.2012   
            
            
               SK
            
            
               Úradný vestník Európskej únie
            
            
               L 341/8
            
         ROZHODNUTIE SPOLOČNÉHO VÝBORU EHP
   č. 158/2012
   z 28. septembra 2012,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Európskeho parlamentu a Rady (EÚ) č. 1007/2011 z 27. septembra 2011 o názvoch textilných vlákien a súvisiacom označení vláknového zloženia textilných výrobkov etiketou a iným označením, ktorým sa zrušuje smernica Rady 73/44/EHS a smernice Európskeho parlamentu a Rady 96/73/ES a 2008/121/ES (1), sa má začleniť do Dohody o EHP.
            
         
               (2)
            
            
               Nariadením (EÚ) č. 1007/2011 sa zrušuje smernica Rady 73/44/EHS (2) a smernice Európskeho parlamentu a Rady 96/73/ES (3) a 2008/121/ES (4), ktoré sú začlenené do Dohody o EHP a ktoré sa preto majú podľa Dohody o EHP zrušiť.
            
         
               (3)
            
            
               Príloha II k Dohode o EHP by sa preto mala zodpovedajúcim spôsobom zmeniť a doplniť,
            
         PRIJAL TOTO ROZHODNUTIE:
   Článok 1
   Kapitola XI prílohy II k Dohode o EHP sa mení a dopĺňa takto:
   
               1.
            
            
               Znenie bodov 3 (smernica Rady 73/44/EHS), 4a (smernica Európskeho parlamentu a Rady 96/73/ES) a 4c (smernica Európskeho parlamentu a Rady 2008/121/ES) sa vypúšťa.
            
         
               2.
            
            
               Za bod 4c (smernica Európskeho parlamentu a Rady 2008/121/ES) sa vkladá tento bod:
               
                           „4d.
                        
                        
                           
                              32011 R 1007: nariadenie Európskeho parlamentu a Rady (EÚ) č. 1007/2011 z 27. septembra 2011 o názvoch textilných vlákien a súvisiacom označení vláknového zloženia textilných výrobkov etiketou a iným označením, ktorým sa zrušuje smernica Rady 73/44/EHS a smernice Európskeho parlamentu a Rady 96/73/ES a 2008/121/ES (Ú. v. EÚ L 272, 18.10.2011, s. 1).“
                        
                     
         Článok 2
   Znenie nariadenia (EÚ) č. 1007/2011 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 29. septembra 2012 za predpokladu, že Spoločnému výboru EHP boli predložené všetky oznámenia podľa článku 103 ods. 1 Dohody o EHP (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 28. septembra 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 272, 18.10.2011, s. 1.
   
      (2)  Ú. v. ES L 83, 30.3.1973, s. 1.
   
      (3)  Ú. v. ES L 32, 3.2.1997, s. 1.
   
      (4)  Ú. v. EÚ L 19, 23.1.2009, s. 29.
   
      (5)  Ústavné požiadavky boli oznámené.